Her er manden, der torsdag aften begik røveri mod en videobutik i Hirtshals. Billedet stammer fra et overvågningsvideo, og offentliggøres gennem Nordjyllands Politi i et forsøg på at skaffe yderligere oplysninger fra eventuelle vidner. Det er tydeligt at manden, der regnes for at være ca. 20 år, er bevæbnet. Det kan blive vanskeligt at genkende ham på grund af den hue, han har trukket over hovedet. Han er efter beskrivelsen iført mørk trøje og kamuflage-bukser. Han røvede en kvindelig ekspedient, der ville lægge dagens omsætning fra videobutikken Knox City i Hirtshals i en bankboks. Folk med eventuelle oplysninger i sagen kan ringe til politiet på 114.

Opsummering:
Politiet offentliggør video fra overvågningskamera